google/wiki40b huggingface dataset:
Hillsborough Castle

Tidlig historie

Til tross for navnet er ikke Hillsborough Castle et slott. Det er en georgiansk herregård, som ble reist i det 18. århundre for markien av Downshires slekt. Den sjette markien soldte det i 1922 til den britiske regjeringen. Dette løste et praktisk problem for regjeringen: Gjennom Government of Ireland Act 1920 hadde Nord-Irland blitt opprettet, med Irlands stattholder som utøvende myndighet for både Nord-Irland og Sør-Irland. Da Den anglo-irske traktat av 1921 i praksis avskaffet papirstaten Sør-Irland og i stedet opprettet Den irske fristat forsvant denne felles myndigheten, og guvernørembetet ble opprettet i stedet. Visekongens residens i Dublin var ikke lenger mulig å bruke av både praktiske og politiske årsaker, og man trengte derfor å raskt finne en passende residens. Selv om Hillsborough ligger utenfor hovedstaden Belfast var det passende, og etter renovasjon kunne den første guvernøren, James Albert Edward Hamilton, 3. hertug av Abercorn flytte inn i 1925.

Statssekretærens bolig

Da Stormontparlamentet ble oppløst i 1971 ble også alle regjeringsposter i Nord-Irland avskaffet. Guvernør- og statsministerembetene ble kombinert i den nye ministerposten for Nord-Irland, og Hillsborough ble ministerens offisielle residens. Juniorministre fikk også leiligheter der, samt at det finnes leiligheter for kongefamilien og gjester. 
Elizabeth II og Philip, hertug av Edinburgh bodde p¨å Hillsborough under dronningens gulljubileumsreise i 2002.
Nudge Nudge

«Nudge Nudge», også kalt Candid Photography, er en sketsj av og med den britiske komikergruppa Monty Python, vist i episoden «How to Recognise Different Types of Trees From Quite a Long Way Away» i TV-serien Monty Python's Flying Circus i oktober 1969.
Sketsjen er skrevet av Eric Idle som også spiller i den sammen med Terry Jones. De framstiller to fremmede som møtes på en pub. Idle, som spiller en yngre mann, stiller Jones, som spiller en eldre herremann, flere spørsmål om hans forhold til kona, alle skjult som seksuelle tvetydige spørsmål («Does your wife 'go'?», «is she a sport», «is she interested in photography», «likes games, eh?» og så videre), alle fulgt av frasen «nudge, nudge, wink wink, know what I mean, know what I mean, say no more, say no more!», hvorpå den eldre mannen skal forstå den seksuelle dobbeltbetydningen av spørsmålet. Den eldre mannen får etterhvert nok og krever at Idle er direkte, så Idle spør hvordan det er å ha sex med en kvinne.
Sketsjen blir også vist i Monty Python-filmen And Now For Something Completely Different fra 1971, og Monty Python Live at the Hollywood Bowl fra 1981.
Sketsjen ble senere gjort om til en reklamefilm for Breakaway sjokoladekjeks («suggestive...digestive...know what I mean?»). Etter å ha opptrådt i flere reklamefilmer nektet Idle å lage flere. Medpython John Cleese laget siden en reklame for Breakaway der han spilte bror til figuren til Idle.
Aaptos papillata

Utbredelse

Arten er utbredt i Middelhavet og Atlanterhavet.
Barysaw

Barysaw (hviterussisk: Бары́саў) eller Borisov (russisk: Бори́сов) er en hviterussisk by med 150 400 innbyggere (2005). Den ligger ved elven Bjarezina i Minsk voblasts. Byen ble grunnlagt i 1102. Under andre verdenskrig var den okkupert av Nazi-Tyskland. 
Skiskytteren Ljudmila Kalintsjik er født og oppvokst i byen.
Wilhelm Andreas Falck

Ungdom og utdannelse

Wilhelm Andreas Falck var sønn av Wilhelm Falck og Margreta Olsdatter. Han gikk på Kristiania latinskole, og reiste i 1754 til Københavns Universitet for å studere videre. Der tok han anneneksamen i 1755, drog hjem igjen, men fortsatte studiene etter en stund og fikk embetseksamen i 1757.
Hjemme i Holmestrand fikk han post som huslærer hos kaptein Hageman. Seinere var han pedagog i Kristiania til han ble ansatt som kapellan hos Henrik Wissing Ørsted i Hedrum i 1763.
Falck giftet seg i 1765 med Fredrika Sofia Ørsted og fikk 13 barn med henne, hvorav seks vokste opp.

Prest på Nøtterøy

I 1773, da han var 39 år, ble han kalt til sogneprest på Nøtterøy. I denne stillingen var han en nidkjær og samvittighetsfull prest. Han opparbeidet seg et godt omdømme, og folk besøkte kirken flittig i hans 40-årige embetstid.
Wilhelm Andreas Falck søkte avskjed fra prestestillingen i 1813 og flyttet til sin datter i Sandefjord. Han døde etter kort tid, og ble begravet i Sandeherred kirke.
Serviusmuren

Serviusmuren ( Latin: Murus Servii Tullii) , var Romas republikanske mur, som var oppkalt etter Servius Tullius. Serviusmuren var en bymur og forsvarsmur, som ble bygd rundt Roma i 300-tallet f. Kr.

Beskrivelse

Serviusmuren består fortrinnsvis av grå tuff. Den var 3,6 m tykk, over 10 meter høy, 11 km lang, og hadde mer enn et dusin porter. Muren ble bygget i flere ulike steintyper, hovedsakelig tuff. Millioner av steinblokker ble fraktet fra steinbruddene i Veii tolv km unna, etter at romerne hadde erobret og ødelagt denne byen. Selve konstruksjonen skjedde i regi av greske spesialister fra Syrakus, som har satt sine merker i tuffblokkene den er bygd av. Dette viser at det på den tid må ha hersket fred mellom Latium-regionen der Roma lå, og de greske koloniene i Sør-Italia.

Romas første bymur

Serviusmuren skal være den første bymuren som helt omsluttet de syv høydene i Roma, Pomerium. Fra eldre tid er det funnet rester av en mur som er omtalt i legenden om Romulus og Remus, og som skal ha omsluttet Palatinhøyden, Roma Romulea (= Romulus' by). Rester av en slik mur er funnet under republikanske hus som brant i 64 e.Kr., under det som i dag er Trajans marked. Det tok ikke lang tid før Roma vokset ut over grensene til Serviusmuren. Likevel var Serviusmuren den bymuren, som beskyttede Roma i 800 år.

Anlegg i tilknytning

Serviusmuren innbefattet også en agger (= jordvoll) bak muren og en fossa (= vollgrav) foran muren på strekningen mellom Esquinal- og Viminalhøyden, altså det som nå er plassen foran Stazione Termini. Det forekom da heller ingen flere forsøk på å invadere Roma de neste 700 år, og da hadde byen fått nye murer.

Navnet

Serviusmuren  er oppkalt etter den sjette romerske kongen Servius Tullius (500-tallet f.Kr.).
Selv om muren etter sigende er grunnlagt på 500-tallet f. Kr., er den mest trolig bygd etter 390 f.Kr. for å hindre en gjentakelse av at galliske stammer skulle plyndre Roma, slik de gjorde etter slaget ved Allia.

Bymurens nåværende tilstand

Serviusmuren er bare bevart i fragmenter av den opprinnelige muren. Like til høyre for hovedjernbanestasjonen Stazione Termini ligger hundre meter av muren intakt.
Jack Palance

Kunstnerisk virke

Han spilte en av rollene i Bagdad Café, som hadde premiere i 1987 og ble en overraskende publikums- og kassasuksess. Han vant rett etter en Oscar for beste mannlige birolle for rollen som «Curly Washburn» i Byfolk! (City Slickers). Regissøren Percy Adlon hevdet at det ble sagt at den Oscar-prisen egentlig gikk til Palance for rolleprestasjonen i Bagdad Café. Palance medvirket også i oppfølgeren til Byfolk!. Fra 1982 til 1985 var han programleder for tv-serien Ripley's Believe It or Not!. Palance er ellers kjent for å spille typisk skurkeroller på film, og utover Byfolk har han medvirket i filmer som Shane, Batman, og Young Guns. Han har for det meste spilt i western-filmer. 
Han har fått en stjerne på Hollywood Walk of Fame.

Familie

Palances foreldre var fra Ukraina. Han er far til skuespilleren Holly Palance.
Høje-Taastrup kommune

Severdigheter

Ved Hedeland er det en veterantogbane og en skibakke 80 moh., hvor den lokale idrettsklubben bruker snøkanoner ved kalde vintre og tilbyr skitrekk og slalåmløype. Kroppedal Museum er et astronomi- og arkeologimuseum for barn.
Green Party (Irland)

Historie

Ved partiets første valg i 1982, oppnådde det kun 0.2% av stemmerne. Efter navneendringen 1983 tok partiet med Christopher Fettes i 1984 og i Europavalget oppnådde 1,9% i valgkretsen Dublin. Ved valget i 1989 vant partiet sitt første sete i Underhuset, da Roger Garland i valgkretsen Dublin Süd blev valgt.
Ved valget i 2002 fikk partiet 3,6% av stemmene og 6 plasser. Men allerede to år senere tapte Green Party sine 2 plasser i Europaparlamentet.
Ved valget i 2007 fikk partiet 4,69% av stemmerne og 6 plasser.
Ved Green Partys landsmøte i juli 2007 ble det vedtatt å delta i en regjering med det borgelige parti Fianna Fáil og de Progressive Democrats (oppløst 2008). Partiets nåværende formann er John Gormley. En av partiets kjente politikere er også Eamon Ryan, som er minister for kommunikative, energi og naturlige ressurser.
Petragge-raidet

Petragge-raidet den 22. oktober 1915 under den første verdenskrigen var en mindre landingsoperasjon foretatt av russerne bak de tyske linjene i nordre Kurland. 
De tyske styrkene hadde, på den nordre delen av Østfronten, erobret det historiske landskapet Kurland i løpet av året 1915. Der hadde de opprettet stillinger mot sørbredden av elven Daugava, mens en russisk forsvarslinje beskyttet den strategiske viktige storbyen Riga lenger øst. 
De tyske åttende armé startet 3. oktober, under Ludendorffs kommando, en ny offensiv langs Daugava for å innta Riga og Dvinsk før vinteren. Det russiske forsvaret var for sterkt, men kampene fortsatte uten opphør fram til 22. november. Det nærmeste tyskerne kom var bare tretti kilometer fra Riga.
Under slaget om Riga og Dvinsk satte russerne inn et mindre strategisk motangrep med hjelp av sine sjøstridskrefter i Rigabukten bak de tyske linjene mot det strategiske viktige havnestedet Petragge (Pitrags) på Kurlandskysten. Stedet ligger på et nes vendt mot Irbestredet mellom fastlandet og øya Saaremaa og Rigabukten. Det tyske nærværet i nordre Kurland var svakt, ettersom dette var et tynt befolket område med lange kommunikasjonslinjer.
To pre-dreadnought slagskip, «Slava» og «Orlica» sammen med 15 destroyere eskorterte to kanonbåter som fraktet 536 soldater. Langs strendene på nordre Kurland dampet de russiske destroyerne fram og tilbake mens slagskipene beskyttet landingsoperasjonen på Petragge. Dette kom overraskende på de tyske styrkene som trakk seg ut mens de russiske soldatene gikk på land og inntok tettstedet og området omkring.
Tross landstigningens suksess var det ikke mulig å holde stillingen uten større styrker, og senere samme dag gikk russerne tilbake om bord på kanonbåtene uten å ha oppnådd annet enn å skremme Hindenburg og Ludendorffs Ober Ost-stab. Dagen etter var russerne reist, men betydelige ressurser ble bundet til kystforsvaret i Kurland sammen med en kavaleridivisjon for resten av krigen. Angrepet kan ha inspirert gjennomføringen av Operasjon Albion to år senere.
Woodstockfestivalen

Om festivalen

Festivalen var typisk for motkulturen sent på 1960- og 1970-tallet og hippie-tiden. 34 musikere og grupper opptrådte i løpet av en helg, ofte avbrutt av torden og kraftige regnbyger. Festivalen er anerkjent som et av de mest historiske øyeblikk innen popmusikk, og oppført av magasinet Rolling Stone som 50 Moments That Changed the History of Rock and Roll («Femti hendelser som har endret rock'n'roll-historien»).
De enorme folkemassene skapte kaos, og trafikken gikk i stå. Ferdselen på utfartsveiene nordover fra New York City sto nesten stille i to dager. Regn og tordenvær bidro til vanskene. Siden arrangørene ikke sto rustet for den store tilstrømningen var det mangel på ressurser, slik som flyttbare toaletter og førstehjelpstelt.
Festivalen avløp fredelig med bare to registrerte dødsfall: ett fra en antatt heroinoverdose, et annet da en person i en sovepose ved et uhell ble overkjørt av en traktor på en nærliggende gresseng. I tillegg til de store logistiskkproblemer ble det også registrert to fødsler. 
Woodstockfestivalen hadde noen av datidens største rockstjerner på programmet, blant andre Richie Havens, Country Joe & the Fish, John Sebastian, The Incredible String Band, Tim Hardin, Ravi Shankar, Melanie, Arlo Guthrie, Joan Baez (den gang svanger i sjette mnd), The Grease Band, Santana, Canned Heat, Mountain, Janis Joplin, Grateful Dead, Creedence Clearwater Revival, Sly & the Family Stone, Sonny & Cher, The Who, Jefferson Airplane, Mountain, Joe Cocker, Ten Years After, The Band, Blood, Sweat & Tears, Johnny Winter (med broren Edgar Winter på to låter), Crosby, Stills, Nash & Young, Paul Butterfield Blues Band, Sha-Na-Na, Jimi Hendrix & «Gypsy Sun and Rainbows».

Program

Det var 34 ulike opptredener i løpet av de tre dagene:
Zora armillata

Utseende

Zora armillata er en middelsstor og forholdsvis kraftig edderkopp. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre som delvis overlapper det fremre. Beina er nokså kraftige, gjerne med ganske lange, mørke børster.

Levevis

Zora armillata er aktiv om dagen (dagslys), den lager ikke fangstnett, men jakter i det fri. De trives på skogbunnen mellom løvstrø, eller i lavvokst vegetasjon. 
Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes.

Utbredelse

Zora armillata finnes i Europa, østover i Russland, den finnes sør i Norge. Den ble første gang registrer fra Norge på Tjøme, september 2010. Den finnes lengst i sør, men er trolig forholdsvis sjelden i Norge.
Woodbine (sigarett)

Woodbine er en sigarett som er blitt produsert i England av W. D. & H. O. Wills (nå Imperial Tobacco) siden 1888.
Den er kjent for å være en sterk sigarett uten filter. Merket var særlig populært i første del av 1900-tallet, ikke minst blant soldater under første verdenskrig og annen verdenskrig.
En versjon med filter ble lansert i Storbritannia i 1948, men opphørte i 1988.
National Geographic Society

National Geographic Society (NGS) er en av verdens største ideelle vitenskaps- og utdanningsinstitusjoner. Interessene omfatter geografi, arkeologi og naturvitenskap, fremming av miljømessig og historisk bevaring, og studiet av verdenskulturen og verdenshistorien. Organisasjonen ble grunnlagt i 1888 og har sitt hovedkontor i Washington, DC, USA.
National Geographic Society utgir tidsskriftet National Geographic og har en egen TV-kanal, National Geographic Channel.
Fagerhult (Västergötland)

Fagerhult er et tettsted i Habo kommune i Jönköpings län i Västergötland i Sverige. I 2010 hadde tettstedet 316 innbyggere.
Han Hendrik Piho

Karriere

Under Junior-VM 2013 tok Piho bronsemedalje på 10 km Gundersen, bak tyskerne Manuel Faißt og David Welde.
Han representerte landet sitt under Vinter-OL 2014 i Sotsji, der hans beste individuelle resultat var nummer 36 i stor bakke + 10 km.
James Owen Sullivan

Utstyr

The Rev spilte for det meste på et stort DWdrums sett, men brukte også et PDP sett 
under innspillingen av Avenged Sevenfold.
Han  brukte Pro Mark stikker
Sabian cymbaler
Evans trommeskinn
Stortingsvalget 1820

Valgordning

I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Valgmennene møttes til valgmannsting. På landet hadde hvert av de femten amtene og to grevskapene valgmannsting, og utpekte inntil tre hver av 50 stortingsrepresentanter. 5-14 valgmenn valgte én stortingsrepresentant, 15-24 valgmenn valgte to. En krets med flere enn 24 valgmenn utpekte tre stortingsrepresentanter.
Kjøpstedene var oppdelt i 16 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Holmestrand, Sandefjord, Porsgrunn, Risør, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 kunne hatt tre, flere enn 14 hadde fire.
Larvik grevskap hadde én representant færre enn ved forrige valg. Valgene i Fredrikstad og i Kristiansand ble forkastet av stortinget, med nyvalg henholdsvis 12. februar 1821 og 14. februar 1821.
Kvalifisert for stemmerett var menn over 25 år med eiendom av en viss størrelse. I tillegg var embedsmenn kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 
Den totale folkemengden var anslått til 968 850. Det er beregnet at 62 026 hadde stemmerett. Det er ikke kjent hvor mange av disse som stemte. 321 valgting i landdistriktene utpekte totalt 730 valgmenn. 21 valgting i byene utpekte totalt 107 valgmenn. De ordinære valgmannstingene ble holdt i perioden 26. mai 1820 til 17. november 1820.

Resultater

Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Grace Zabriskie

Karriere

Zabriskie fjernsynsdebuterte i 1978 via en liten birolle i fjernsynsfilmen The Million Dollar Dixie Deliverance, og filmdebuterte samme år i den relativt ukjente komedien They Went That-A-Way & That-A-Way. I 1979 hadde hun en mindre birolle i den langt mer kjente dramafilmen Norma Rae. 
Zabriskie hadde utover 1980-tallet en rekke mindre film- og TV-roller, blant annet som svigermoren til den mishandlede Francine Hughes (spilt av Farrah Fawcett) i TV-filmen Den brennende sengen (1984). 
Zabriskie har etter rollen som Sarah Palmer, i serien Twin Peaks (og filmen Twin Peaks: Fire Walk with Me), hatt biroller i filmer som blant annet Stekte grønne tomater (1991), Drop Zone (1994), The Passion of Darkly Noon (1995), Gone in Sixty Seconds (2000) og The House on Turk Street (2002). I 2006 hadde hun en sentral birolle i David Lynchs Inland Empire.
Zabriskie har ellers medvirket i en rekke TV-filmer samt hatt gjesteopptredener i flere internasjonalt kjente TV-serier.
Zabriskie var i 2009 aktuell i filmkomedien Bob Funk.
Grace Zabriskie ble i 2007 nominert til en Chlotrudis Award for sin innsats i Inland Empire.

Personlige forhold

Zabriskie har to døtre, den ene er kunstner. Hun har de siste årene selv drevet med kunst og har stilt ut både malerier og skulpturer.
Europamesterskapet i orientering

Europamesterskapet i orientering (engelsk: European Orienteering Championships, forkortet EOC) ble for første gang holdt i 1962. Den første utgaven ble arrangert på Løten i Norge. Etter den andre utgaven, i sveitsiske Le Brassus i 1964, ble ikke EM i orientering arrangert før i år 2000. Mesterskapet har blitt arrangert annet hvert år siden 2000.
Oberst

Oberst (tysk, den øverste) er en offisersgrad.

Norge

Mellom ca. 1975 og 1. desember 1997 var denne graden kjent som oberst II. Graden symboliseres med tre stjerner mellom to striper. Graden tilsvarer kommandør i Sjøforsvaret.

Colonel-in-Chief og Colonel of the Regiment

Colonel-in-Chief og Colonel of the Regiment er betegnelser som benyttes i Storbritannia. Colonel-in-Chief er i hovedsak kongelige, både britiske og utenlandske, mens Colonel of the Regiment er offiserer, vanligvis med høyere grad (brigader, generalmajor osv.) men som i funksjon som Colonel of the Regiment benytter regimentets uniform og med obersts distinksjoner.
Fylkesvei 4340

Fylkesvei 4340 går mellom Ævestad og Håland i Hå kommune. Veien er 1,8 km lang.
Frem til 2019 hadde veien betegnelsen fylkesvei 132.
Saltutvinning

Saltutvinning er utvinning av salt som enten skjer i saltgruver ved bryting eller oppløsning av steinsalt (halitt) fra saltleier, eller ved inndamping av sjøvann (havsalter).
Forekomster av halitt ble nevnt ved Stasfurt sør for Magdeburg i Tyskland så tidlig som i 1195. I saltgruvene i Wieliczka i Polen og Slănic-gruva i Romania er det brutt salt helt siden romartiden.
Noen steder er steinsaltet så forurenset av leire, gips og liknende at det ikke kan brytes direkte. Isteden hugger en ut et kammer som så blir fylt med vann. Saltløsningen som oppstår i vannet blir så kokt inn. Slike saltleier finnes i Dürnberg-gruvene ved Hallein sør for Salzburg i Østerrike og er i dag en stor turistattraksjon.
Mange tysk-østerrikske navn med forstavinga Salz- eller Sol- (for eksempel Salzkammergut og Solbad i Østerrike) minner om den gamle saltutvinningen
Saltet er også siden oldtida blitt utvunnet fra sjøvann, som blir stengt inne i store, grunne basseng, hvor det damper inn i solen. Dette fungerer best i solrike, varme land, og heller dårlig i nordligere land. I de nordligste landene har en likevel gjort mange forsøk på utvinne salter av sjøvann, enten ved hjelp av saltkokeri eller ved å la vannet fryse ut.
Radialdekk

Radialdekk er dekk for kjøretøy hvor cordlagene (trådlagene) ligger radialt, altså ikke krysser hverandre.  På 1970-tallet gikk de fleste bilprodusenter over til å bruke radialdekk.
Jean Joseph Marie Amiot

Liv og virke

Han ble novise i jesuittordenen i 1737 og ble presteviet i Lyon i desember 1746. Under utdannelsestiden hadde han uttrykt sitt ønske om å dra ut som kinamisjonær. Ønsket ble oppfylt, og sammen med to kinesiske noviser for jesuittene seilte han ut fra havneyen Lorient i Bretagne i desember 1749 og ankom Macao den 27. juli 1750.
Året etter fortsatte han reisen, det var hovedstaden som var målet. Han ankom Beijing den 22. august 1751. Der fikk han snart Qianlong-keiserens tillit. Han virket i Den forbudte by som forsker og astronom. Han beskjeftiget seg også med kinesisk oldtid, generell kinesisk historie, mandsjuenes språk, og musikk. For å anskueliggjøre kinesisk fløytemusikk for et europeisk publikum transkrierte han en god del til europeisk blokkfløyte. I 1772 oversatte han Sunzis Kunsten å krige ( 孫子兵法, Sūnzǐ bīngfǎ) til fransk. Dette var første gang dette verket ble tilgjengelig på et uropeisk språk (tittel: Treize articles, «tretten artikler»).
Pater Amiot forfattet også mange andre verk som gjorde Orientens verden kjent i Europa. Hans mandsju-ordbok Dictionnaire tatare-mantchou-français (Paris, 1789) var av stor verdi, idet dette språket så langt hadde vært ukjent i Vesten. Blant hans øvrige verker kan fremheves Mémoires concernant l'histoire, les sciences et les arts des Chinois (15 bind, Paris, 1776-1791). Det tolvte bindet i serien, Vie de Confucius, var mer omfattende og nøyaktig enn noe tidligere verk om denne kinesiske vismann.
Han var keiserens fremste oversetter til og fra europeiske språk for det meste av keiserens senere virke - han forble i Beijing også etter at jesuitterordenen ble opphevet av paven, og døde der bare noen få år før keiseren.
Selv om han mest erindres for sin formidling av kinesisk kultur til Europa, var det hans eget fremste siktemål å gjenvinne for kristendommen en legitim plass i det kinesiske samfunn. Sammen med seg om dette hadde han en rekke andre franske jesuitter i Beijing, som blant andre Antoine Gaubil og Michel Benoist. Men deres bestrebelser slo feil.
I tillegg til problemene deres i Kina, var utviklingen i Europa heller ikke positiv for dem. Jesuittordenen ble forvist fra Frankrike i 1764. Amiot klarte da, ved hjelp av Henri Bertin, den franske statsminister som han korresponderte med, å sikre videre finansiering for de franske jesuitters virke i Beijing fra den franske konge personlig. Ni år etter, i 1773, opphevet pave Klemens XIV jesuittordenen. For å berge det som lot seg berge av jesuittenes misjon i Kina, klarte pater Amiot til å få vincentinerordenen til å overta deres virke. Men alt dette ble på nytt kullkasted av den franske revolusjon i 1789.
Amiot ble dypt personlig berørt av nyheten om at kong Louis XVI var blitt henrettet. Det kan se ut som om at pater Amiot døde samme dag som han mottok nyheten om dette: Han feiret requiemmesse for kongens sjel og søde om aftenen den 8. oktober 1793.